《雪后小轩》
元代·方回

纸色光新耸坏櫺，履声忪脆兀閒庭。
饥禽啐砌留奇迹，枯树拿空失丑形。
早与花根添曲糵，可容画手著丹青。
溪西冻瀑融晴滴，欲问岩僧借净瓶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。